มีอาการแสบตรงเส้นสองสลึงเวลาล้างอวัยวะเพศครับ แต่เวลาปัสสาวะไม่มีอาการแสบอะไร อยากทราบว่าเป็นเพราะอะไรครับ
สวัสดีค่ะ อาการแสบที่บริเวณเยื่อบุอวัยวะเพศชายดังกล่าวมานั้น อาจจะมีสาเหตุมาจาก การมีแผลเล็กๆที่เยื่อบุอวัยวะเพศจากการเสียดสีหรือถูไถเช่นอาจเกิดจากเสื้อผ้าที่กดทับหรือกิจกรรมทางเพศที่รุนแรง เป็นต้น สาเหตุอื่นๆเช่นการมีตุ่มหรือแผลจากโรคติดต่อทางเพศสัมพันธ์เช่นเริมที่อวัยวะเพศ หูดหงอนไก่ แผลจากหนองใน แผลริมอ่อน แผลซิฟิลิซ ซึ่งทำให้มีแผลเปิดและรู้สึกแสบได้ หรือเกิดจากผื่นผิวหนังอักเสบจากการแพ้หรือการสัมผัส โดยมักมีอาการคันร่วมด้วย และมีประวัติสัมผัสสบู่หรือน้ำหอมเบื้องต้นงดการมีเพศสัมพันธ์หรือการช่วยตัวเองไปก่อน ใช้น้ำเปล่าสะอาดล้างภายนอกเท่านั้น ไม่เอาสบู่ไปถูที่บริเวณดังกล่าว หากเป็นแผลขนาดเล็กจากการเสียดสีจากภายนอก มักค่อยๆสมานกันเองได้ค่ะและควรไปพบแพทย์หากแสบมากขึ้นเรื่อยๆ มีแผลเปิดใหญ่ชัดเจน ปัสสาวะแสบขัดหรือมีเลือดปน เพราะอาจมีการติดเชื้อที่ควรได้รับยาฆ่าเชื้อภายใต้การดูแลของแพทย์ร่วมด้วยค่ะ